Davenda

Davenda () – Rusijos miesto tipo gyvenvietė Užbaikalės krašte, Mogočios rajone. Gyvenvietė įsikūrusi prie Davendos upės (Šilkos intakas), už 52 km nuo Mogočios, už 25 km į pietryčius nuo geležinkelio stoties „Kislyj Kliuč“ (Užbaikalės geležinkelio linija). 

Gyvenvietėje gyvena 772 žmonės (2010 m.). Čia veikia butų komunalinio ūkio įmonė, vidurinė mokykla, vaikų darželis, klubas, biblioteka, ligoninė.

 Istorija 

Gyvenvietė įsikūrė 1939 m., atidarius bandomąją molibdeno perdirbimo gamyklą. Pradžioje ši vieta buvo vadinama Ivačicha. Nuo 1941 m. molibdeno kasimas ir perdirbimas Davendoje tapo pagrindine ūkio šaka. 1990 m. pradėta aukso gavyba. 

1989 m. čia gyveno 2,6 tūkst., 2002 m. – 1,0 tūkst. žmonių.

 Pramonė 

Gyvenvietėje veiklą vykdo čia įsikūrusi Davendos rūdynų valdyba – Давендинское рудоуправление. Tai kalnakasybos įmonė Davendos rūdynų valdyba, eksploatuojanti Davendos telkinį ir sodrinanti molibdeno rūdą. 1941–1992 m. rūda buvo kasama požeminiu būdu, įrengus 3 šachtas, kurių gylis po 350 m., ir horizontalius praėjimus (штольни). Kai kurie įmonės ekonominiai rodikliai:
 rūdos gavyba– 165 tūkst. t per metus;
 rūdos sodrinimas – 500 t per parą;
 molibdeno koncentrato gamyba – 230–300 t per metus.

Išsekus molibdeno atsargoms, valdyba 1993 m. pradėjo dirbti gretimame Aleksandrovsko aukso rūdos telkinyje, esantį tame pačiame rūdynų lauke.  

 Šaltiniai 

 Nuorodos 

 Apie Davendą
 Davendos miesto tipo gyvenvietė 

Kategorija:Užbaikalės krašto gyvenvietės